**ACTIVIDADES TEMA 1**

ACTIVIDADES TEMA 1

**EXERCICIO 1:** **Determina das seguintes actividades cales son relacións laborais, relacións non laborais e/ou relacións especiais: (1,6puntos)**

|  |  |
| --- | --- |
| A | Un policía nacional |
| B | Un traballador dun comercio de roupa cun contrato de obra ou servizo. |
| C | Un cidadán resulta seleccionado para formar parte dun xurado popular. |
| D | Unha traballadora dunha oficina, que ten recoñecido un 40% de discapacidade. |
| E | Un rapaz que traballa na froitería da súa nai polas tardes. |
| F | Unha familia contrata a un traballador para as tarefas de condución e mantemento do xardín. |
| G | Un traballador discapacitado que traballa na ONCE. |
| H | Un cantante é contratado por unha orquestra para a xira de verán. |
| I | Un traballador que vende libros, e só cobra comisións polas ventas realizadas. |
| J | O alumnado do CIFP A Carballeira axudan nunha campaña da Cruz Vermella para o reparto de comida a persoas en risco de exclusión social. |
| K | María acaba de abrir unha tetería na zona vella de Ourense. |
| L | Enfermeiro que traballa nun hospital privado. |
| M | Funcionaria que traballa como administrativa nun colexio público. |
| N | Aspas fichou polo Celta para xogar a próxima tempada. |
| O | Paula leva dous anos no Hospital Álvaro Cunqueiro de Vigo facendo a residencia na especialidade de cirurxía pediátrica. |
| P | Rafael colabora nun mercadillo solidario organizado por Cáritas para recaudar fondos para construír unha casa cuna. |

1. Relación non laboral.
2. Relación laboral.
3. Relación non laboral.
4. Relación laboral.
5. Relación non laboral.
6. Relación laboral especial.
7. Relación laboral especial.
8. Relación laboral especial.
9. Relación non laboral.
10. Relación non laboral.
11. Relación non laboral.
12. Relación laboral
13. Relación non laboral.
14. Relación laboral especial.
15. Relación laboral especial.
16. Relación non laboral.

**EXERCICIO 2: Explica brevemente os requisitos para que unha relación sexa considerada laboral.(1punto)**

Os requisitos para que sexa unha relación laboral son:

* Que o **traballo** sexa **persoal**, é dicir, que hai que acudir persoalmente.
* Que o **traballo** sexa **voluntario**, non se está obrigado a firmar un contrato.
* Que sexa un **traballo retribuído**, a finalidade é obter un beneficio económico, trabállase por diñeiro, non por amizade ou axuda.
* Que o **traballo** sexa **dependente**, téñense que cumprir as instrucións da empresa.
* Que o **traballo** sexa **por conta allea**, o traballador ten que cobrar un salario fixo independentemente de se a empresa obtivo beneficios ou perdas.

**EXERCICIO 3: Ordena xerarquicamente as seguintes fontes do Dereito do Traballo**.(1punto)

|  |  |
| --- | --- |
| A | Costume local e profesional |
| B | Constitución Española |
| C | Convenio colectivo |
| D | Lei Orgánica de Liberdade sindical |
| E | Contrato de traballo |
| F | Directiva da Unión Europea |
| G | Real Decreto Lexislativo 2/2015, de 23 de outubro, polo que se aproba o texto refundido do Estatuto dos Traballadores. |
| H | Convenio da OIT |
| I | Real Decreto 1077/2017, de 29 de decembro, polo que se establece o SMI para 2018 |
| J | Lei 31/95 de prevención de riscos laborais |

1. Directiva da Unión Europea.
2. Constitución Española.
3. Convenio da OIT.
4. Lei Orgánica + Real Decreto Lexislativo + Lei 31/95.
5. Real Decreto.
6. Convenio colectivo.
7. Contrato de traballo.
8. Costume local e profesional.

**EXERCICIO 4: Indica o nome da fonte do Dereito do Traballo que corresponda a cada unha das seguintes definicións: (1punto)**

1. Pacto privado con forza de lei, en virtude do cal, sindicatos e empresarios negocian as condicións de traballo. 🡪Convenio colectivo.
2. Disposición que aproba o Goberno para concretar as leis. 🡪Regramentos, Real Decreto.
3. Disposición que aproba o Goberno en caso de urxente necesidade e que, no prazo de 30 días, debe ser convalidado polo Congreso. 🡪Real Decreto Lei.
4. Disposición que aproba o Goberno para unificar varias leis nunha soa. 🡪Real Decreto Lexislativo.
5. Norma aprobada polas Cortes Xerais por maioría absoluta para regular, entre outras materias, o desenvolvemento dos dereitos fundamentais. 🡪Lei orgánica.

**EXERCICIO 5: Durante a negociación dun Convenio Colectivo, os representantes dos traballadores e empresarios plantéxanse a posibilidade de conceder menos tempo de permiso por nacemento de fillo que o establecido no Estatuto dos Traballadores. (1punto)**

1. Indica se isto é posible. Xustifica a túa resposta sinalando o principio de aplicación das normas que se podería utilizar neste caso.

Non se podería xa que, segundo o principio de xerarquía normativa ou o de norma mínima, non se pode empeorar un dereito xa imposto por unha lei superior.

1. ¿E se fose o propio traballador o que pactara co empresario que o seu permiso durara menos tempo do establecido no Estatuto? ¿Sería posible? Xustifica, novamente, a túa resposta sinalando que principio utilizarías neste suposto.

Non, segundo o principio de irrenunciabilidade de dereitos, un traballador non pode renunciar aos dereitos que lle conceden as leis.

**EXERCICIO 6: Indica que dereitos ou deberes son incumpridos nos seguintes casos: (1punto)**

1. A encargada de persoal dun hospital cree que un dos enfermeiros apropiouse de material sanitario, por iso decide abrir a taquilla deste traballador para comprobar se está alí o material. 🡪dereito á intimidade e á dignidade.
2. Un traballador dunha fábrica de madeira desconecta diariamente o sistema de protección de varias máquinas, xa que traballa máis cómodo e máis rápido. 🡪deber de tomar as medidas de prevención fronte aos riscos laborais.
3. Os traballadores dunha empresa levan 2 meses sen recibir o seu salario. 🡪 dereito á percepción puntual da remuneración pactada.
4. Un traballador utiliza os seus contactos na empresa para emprender un negocio similar polas tardes. 🡪deber de non realizar competencia desleal coa empresa.
5. Unha empresa ten por norma non ascender nin contratar a mulleres para postos superiores. 🡪dereito á igualdade.

**EXERCICIO 7:** Un traballador dunha empresa de transporte de mercadorías perigosas negouse a realizar un traxecto cun dos vehículos da empresa que non pasara a ITV para poder circular e tivera varios incidentes no último mes co sistema de freos. ¿Cando pode negarse un traballador a cumprir as ordes do empresario? ¿Sería este o caso? (1PUNTO)

Un traballador pódese negar cando non se adoptan as medidas de prevención a risco laborais. Este sería un exemplo.

**EXERCICIO 8: Sinala se as seguintes afirmacións son verdadeiras ou falsas xustificando a túa resposta: (0,4puntos)**

1. Pódese vixiar mediante cámaras os lugares de traballo, zonas de descanso e comedores. Falso, non se pode vixiar con cámaras en zonas de descanso ou comedores, só no lugar de traballo.
2. Se un traballador comete unha falta, é o convenio colectivo o que establece a sanción que levará aparellada, a cal pode consistir nunha redución do salario. Falso, as sancións nunca poderán conlevar a redución do soldo ou a perda de vacacións.
3. O xefe dunha oficina decide revisar os equipos informáticos dos traballadores aleatoriamente sen previo aviso. Falso, se se quere revisar algún equipo informático sempre terá que ser con previo aviso e tendo indicios evidentes do seu uso inadecuado.
4. Os traballadores que se encontren de baixa pódense negar a facerse recoñecementos médicos por persoal da empresa cualificado na materia. Falso, non se poden negar.

**EJERCICIO 9: Cada ovella coa a súa parella: emparella cada competencia co seu tribunal correspondente: (1punto)**

|  |  |  |  |
| --- | --- | --- | --- |
| A | Interposición de demandas de traballadores en materia laboral no ámbito inferior á provincia | 1 | Tribunal Supremo |
| B | Interpretación das normas conforme á Constitución | 2 | Audiencia Nacional |
| C | Coñece dos recursos de casación (ordinario e para unificación de doutrina) | 3 | Tribunal Superior de Xustiza |
| D | Coñece dos recursos de suplicación. | 4 | Xulgado do Social |
| E | Resolución de demandas en materia sindical de ámbito superior á Comunidade Autónoma. | 5 | Tribunal Constitucional |

A 🡪 Xulgado do Social.

B 🡪 Tribunal Constitucional.

C 🡪 Tribunal Supremo.

D 🡪 Tribunal Supremo de Xustiza.

E 🡪 Audiencia Nacional.

**EXERCICIO 10: Determina o significado da seguinte nomenclatura: (1punto)**

|  |  |  |  |
| --- | --- | --- | --- |
| **1** | **RD** | **6** | **OIT** |
| **2** | **TSJ** | **7** | **LO** |
| **3** | **RD-L** | **8** | **TC** |
| **4** | **UE** | **9** | **TS** |
| **5** | **AN** | **10** | **L** |

RD 🡪 Real Decreto.

TSJ 🡪 Tribunal Superior de Xustiza.

RD-L 🡪 Real Decreto-Lexislativo.

UE 🡪 Unión Europea.

AN 🡪 Audiencia Nacional.

OIT 🡪 Organización Internacional do Traballo.

LO 🡪 Lei Orgánica.

TC 🡪 Tribunal Constitucional.

TS 🡪 Tribunal Supremo.

L 🡪 Lei.