**ACTIVIDADES TEMA 2**

ACTIVIDADES TEMA 2

**EXERCICIO 1: Indica para os seguintes contratos: (1,2puntos)**

1. **O período de proba máximo que se pode acordar en cada un deles.**
2. **Que tería que facer o empresario para non continuar co período de proba e cales serían as consecuencias de tal decisión.**

a. 1º. Contrato en prácticas con dona Pilar, que finalizou os seus estudos de grado medio, e prolongarase durante 2 anos previsiblemente.

A duración máxima para os contratos en prácticas é de 1 mes para os titulados de grado medio.

2º. Contrato de interinidade, para dona Ana, graduada en Dereito, contratada para levar a asesoría xurídica, para substituír un empregado en situación de excedencia forzosa durante 4 anos.

A duración máxima do período de proba sería de 2 meses, xa que a duración do contrato será superior a 6 meses e ten un título universitario.

3º. Contrato de obra ou servizo, que durará 5 meses, con don Martín, contratado como administrativo, para o que se lle esixe a titulación de grado superior.

A duración máxima para este tipo de contratos neste caso é de un mes, xa que a duración do contrato non supera os 6 meses.

4º. Contrato indefinido ordinario, a xornada completa, con don Ramón, coa categoría profesional de oficial de primeira.

A duración máxima do período de proba sería de 2 meses.

b. O empresario debería abonarlle ao traballador o salario polos días de traballar realizado pero non o vai a indemnizar por despido. Non ten necesidade de preavisar nin alegar motivo algún. A consecuencia sería a finalización do contrato.

**EXERCICIO 2:** Unha empresa rexistrou durante o período de maio e xuño un aumento non habitual de traballo. Co fin de poder atender puntualmente todos os pedidos que lle solicitaron, contrataron dúas persoas. Ademais, desde o mes de xullo ata outubro contrataron unha persoa para substituír a traballadores que desfrutaron das súas vacacións. Finalmente, no mes de novembro e decembro, dúas das súas traballadoras ausentáronse do seu posto de traballo debido a unha baixa por maternidade.

**Sinala o tipo de contrato que consideras máis idóneo para cada caso, así como a duración máxima permitida. (1,2puntos)**

1º caso: Contrato eventual por circunstancias da produción (exceso de pedidos) cuxa duración non pode ser superior a 6 meses nun período de 12 meses, excepto que o convenio o amplíe a 12 meses nun período de 18.

2º caso: Contrato de obra e servizo xa que se usa para substituír vacacións. A duración máxima é de 3 anos, que se pode ampliar 12 meses por convenio.

3º caso: Contrato de interinidade que dura ata que se reincorpore o traballador substituído.

**EXERCICIO 3:** Unha traballadora de 29 anos finalizou os seus estudos universitarios hai 4 anos e lle ofreceron un posto de traballo nunha empresa para que poña en práctica o que aprendeu durante a súa etapa de formación. O salario que lle corresponde a un traballador da súa categoría é de 1200€. **Determina o tipo de contrato que lle poden realizar a esta traballadora, a súa duración máxima e mínima, o período de proba que lle corresponde, así como o salario que vai recibir durante a vixencia do contrato (salario concreto). (1,2puntos)**

Contrato en prácticas porque non supera os 5 anos seguintes despois de rematar os estudos. A súa duración máxima é de 2 anos e a mínima de 6 meses. Ao ter título universitario, o período de proba non pode superar os 2 meses de duración. No seu primeiro ano, o seu salario non pode ser inferior ao 60% do dun traballador da súa categoría, neste caso, non inferior a 750€/mes. No seu segundo ano, non pode ser inferior ao 75%, non inferior a 900€/mes.

**EXERCICIO 4:** Nun taller mecánico necesitan contratar un especialista en informática para elaborar a súa páxina web e a súa base de datos. A duración do contrato non a saben exactamente, e o salario será de 30€/día. (1,2puntos)

1. **¿Cal é o contrato que consideras máis idóneo?**
2. **¿Cal sería a súa duración máxima?**
3. **Se o contrato durou 2 meses, ¿tería dereito a indemnización? (se así fose, indica cal).**
4. **¿Podería durar o contrato 25 meses? (se así fose, indica se ten dereito a indemnización e cal sería).**
5. O contrato de obra e servizo xa que non se vai saber a duración e é para unha actividade con autonomía dentro da empresa que se diferenza do resto.
6. O máximo é de 3 anos aínda que se pode ampliar 12 meses por convenio.
7. Si tería dereito a indemnización a cal sería de 12 días de salario por ano traballado. Neste caso, ao ser 2 meses, serían 60€.
8. Si que podería xa que non supera os 3 anos, pero o empresario debería preavisar 15 días antes da finalización deste contrato. Tamén tería dereito a indemnización que, neste caso serían, 750€.

**EXERCICIO 5: Establece o tipo de contrato que consideras máis idóneo xustificando a túa resposta. Un empresario decide poñer en marcha un hotel, para o que necesita cubrir os seguintes postos de traballo: (1,8puntos)**

1º.Persoal para o mantemento das habitacións e do hotel. Necesita persoas de confianza que podan prestar os seus servizos por un longo período de tempo.

Contrato a tempo parcial común porque para prestar este servizo non se require que estean toda a xornada e poden facer horas complementarias. Ademais poderíase facer indefinido porque vai a ser para un longo período de tempo.

2º. Axudante de cociña, desexa que empece desde a base, e pretende formalo no hotel.

Contrato para a formación e a aprendizaxe porque non é preciso un título e suponse que esta persoa non traballou antes nun posto parecido polo que se lle podería formar de cero.

3º. Dous socorristas para a tempada de verán.

Contrato fixo-descontinuo porque se repite cada ano só na tempada de verán.

4º. Un recén titulado para encargarse das relacións públicas.

Contrato en prácticas porque a parte de adquirir experiencia nun traballo, tamén esa experiencia actúa sobre os estudos cursados. Ademais se é un recén titulado, non incumpre o requisito de realizar o contrato os 5 anos seguintes de facer os estudos.

5º. Tres camareiros para a zona de praia, xa que aumentarán os clientes.

Contrato eventual por circunstancias da produción polo exceso de pedidos nese determinado momento.

6º. Dentro de 5 meses unha traballadora vai dar a luz ao seu primeiro fillo e necesita a alguén que a substitúa.

Contrato de interinidade xa que é para substituír a unha traballadora que ten o seu posto de traballo reservado por nacemento de fillo/a.

7º. Un perruqueiro para axudar na perruquería do hotel os venres e sábados.

Contrato eventual por circunstancias da produción pola acumulación de tarefas neses días.

8º. Unha modelo para o desfile de inauguración da tenda de roupa do hotel.

Contrato de obra e servizo porque se diferenza do resto das actividades do hotel e porque ten unha duración limitada.

9º. Un traballador para substituír ao recepcionista que accede á xubilación parcial.

Contrato de relevo xa que o contratan a tempo parcial pola xornada que reduce o traballador que se xubila.

**EXERCICIO 6:** Unha persoa finalizou hai 3 meses o seu ciclo formativo de grado superior de Vitivinicultura. Fai unha semana propuxéronlle traballar nun restaurante de luxo como camareiro, profesión para a que non está formada. **Especifica: (1,2puntos)**

1. **Cal cres que é o tipo de contrato máis adecuado neste caso.**
2. **Que requisitos debe cumprir o traballador.**
3. **Tempo mínimo que debe adicar á formación.**
4. **Duración dese contrato.**
5. **¿Poderías establecer cal sería o seu salario?**
6. O contrato para a formación e a aprendizaxe.
7. Ter entre 16 e 25 anos a non ser que sexa discapacitado, non ter titulación para ese posto de traballo e non pode ter traballado antes nese posto da empresa máis de 12 meses.
8. O primeiro ano mínimo un 25% de formación e o segundo e terceiro ano, un 15%.
9. Mínima de un ano e máxima de 3 anos.
10. O seu salario non podería ser inferior ao 75% ou 85% do salario mínimo interprofesional.

**EXERCICIO 7:** Unha fábrica de produtos de Nadal contrata a 3 traballadores no mes de agosto por 3 meses, para facer fronte aos pedidos que van recibir. Pasada dita duración prescinden de dous deles e, ao outro, ofrécenlle ampliar o seu contrato máistempo. **(0,5puntos)**

1. **¿Cal é a modalidade de contratación que cres máis idónea?**
2. **¿Cantas prórrogas poden facerlle e de canto tempo serían neste caso?**

**Xustifica as túas respostas.**

1. O contrato eventual por circunstancias de produción para facer fronte á campaña de Nadal, ademais pódese ampliar unha vez sen que supere os 6 meses nun período de 12.
2. Só se pode facer unha prórroga que neste caso sería de outros 3 meses.

**EXERCICIO 8: Completa as seguintes táboas: (1,7puntos)**

|  |  |  |  |
| --- | --- | --- | --- |
| **TIPO CONTRATO** | **REQUISITOS** | **DURACIÓN MÍNIMA E MÁXIMA** | **RETRIBUCIÓN** |
| **CONTRATO EN PRÁCTICAS** | * Título de FP ou universidade ou certificado de profesionalidade. * Realizar o contrato nos 5 anos seguintes de terminar os estudos | Mínimo: 6 meses  Máximo: 2 anos | Non inferior no 1º ano ao 60% doutro traballador da mesma categoría, e o 2º ano, o 75%. |
| **CONTRATO PARA A FORMACIÓN E APRENDIZAXE** | * Ter entre 16 e 25 anos agás discapacitados. * Non posuír titulación de FP ou universitaria, nin certificado de profesionalidade para ese posto de traballo. * Non ter traballado antes nese posto da empresa por máis de 12 meses. | Mínima: 1 ano  Máxima: 3 anos | Non inferior ao 75% ou 85% do SMI. |

|  |  |  |  |
| --- | --- | --- | --- |
| **TIPO CONTRATO** | **OBXECTO** | **DURACIÓN** | **INDEMNIZACIÓN(SI/NON)** |
| **CONTRATO DE OBRA OU SERVIZO** | Realizar unha obra ou servizo concreto de duración incerta pero limitada no tempo.  Pode diferenciarse claramente doutras actividades da empresa. | Depende de cando remate a obra ou servizo.  Máximo de 3 anos ampliable 12 meses por convenio. | Si, 12 días de salario por ano traballado. |
| **CONTRATO EVENTUAL** | Facer fronte ao incremento de traballo da empresa pola acumulación de tarefas, polo exceso de pedidos ou polas circunstancias do mercado | Non superior a 6 meses nun período de 12 salvo que o convenio amplíe a 12 meses nun período de 18. | Si, 12 días de salario por ano traballado. |
| **CONTRATO DE INTERINIDADE** | Substituír a outro traballador que ten reservado o posto de traballo por baixa laboral, nacemento de fillo/a, redución de xornada... ou durante o proceso de selección dunha vacante. Nunca en caso de vacacións. | Por substitución ata que se reincorpore o outro traballador sempre que teña reservado o seu posto.  Por selección de vacante durante o proceso de selección máximo 3 meses excepto en administracións públicas | Non. |