**ACTIVIDADES TEMA 3**

ACTIVIDADES TEMA 3

**Exercicio 1:** Antonio realiza unha xornada laboral ordinaria con horario de luns a venres, de 8 a 14 ininterrompidamente, e de 19 a 21.(1punto)

**a) Determina se é correcta a súa xornada e todos os descansos aos que ten dereito.**

**b)** Durante o mes de marzo tivo que realizar dúas horas máis cada día, é dicir, 10 horas máis á semana durante 4 semanas. No mes de abril realizou 30 horas á semana. **Sinala se é correcta esta situación.**

a) A súa xornada non é correcta xa que se é un traballo a quenda, entre xornada e xornada non pasan 7 horas, pasan 5. Ten dereito ao descanso mínimo entre xornadas e ao descanso mínimo semanal.

b) Si é correcta porque aínda que lle aumentaran 10 horas semanais en marzo, o cal se pasa do tope de 40 horas semanais, contrarréstase con que en abril só traballase 30 horas. Así, de media segue facendo 40 horas á semana.

**Exercicio 2:** Pedro traballa como vixilante de seguridade nuns almacenes na quenda de noite de luns a venres en horario de 23:00 a 7:00. A empresa pediulle que durante un par de semanas saia ás 9, e que llo remunerarán como horas extraordinarias. (1punto)

**a) ¿É considerado un traballador nocturno? Xustifica a túa resposta.**

**b) ¿Sería posible a realización desas horas de traballo fóra da súa xornada? xustifica a túa resposta.**

a) Si que se considera traballor nocturno porque realiza máis de 3 horas de traballo dentro do horario de entre 22 e 6 horas.

b) Non pode facer horas extras salvo que sexan para prever ou reparar un siniestro ou outros danos urxentes ou por irregularidades de quenda doutros traballadores.

**Exercicio 3:** Unha empresa indica a un grupo de traballadores (de 18 a 35 anos) e a outros (de 16 e 17 anos) que ao finalizar a súa xornada deben quedarse 3 horas máis para reparar os danos causados por un incendio. (1,2puntos)

**a) Razoa, para cada un dos traballadores, se deben aceptar o que lles pide a empresa.**

**b) O convenio colectivo establece que as horas extras se compensarán con un 30% máis do salario ordinario, fixado a 15€ a hora. Se opta pola retribución en diñeiro, ¿canto cobrarían por esas horas?**

**c) Se opta polo descanso ¿en que prazo deben ser compensadas?**

a) Os traballadores de entre 18 e 35 anos teñen que facelas obrigatoriamente xa que son horas extras por forza maior (neste caso para reparar danos dun incendio). Os traballadores de 16 e 17 anos non poden facer horas extras, está prohibido.

b) Por cada hora extra, cobrarían 19’50 €, como son 3 horas 🡪 58’50€.

c) Deben ser compensadas por descanso nos 4 meses seguintes.

**Exercicio 4: Indica nos seguintes casos se o traballador ten dereito ou non a permiso retribuído, e de ser o caso, a canto tempo (1punto)**

1. Por hospitalización dun avó político.

Si ten dereito e sería de 2 días podéndose ampliar a 4 se necesita desprazamento.

1. Por nacemento dun neto.

Non ten dereito.

1. Por traslado de domicilio a outra localidade.

Si ten dereito e duraría o día do traslado.

1. Por matrimonio.

Si ten dereito e sería de 15 días naturais.

1. Por ser chamado a formar parte dunha mesa electoral.

Si ten dereito e duraría o día das eleccións e 5 horas ao día seguinte.

1. Por falecemento dun tío.

Si ten dereito e sería de 2 días podéndose ampliar a 4 se necesita desprazamento.

1. Por asistir a un exame do Ciclo formativo que estás cursando.

Si ten dereito e duraría o tempo necesario.

1. Intervención cirúrxica con repouso domiciliario dunha irmá.

Si ten dereito e sería de 2 días podéndose ampliar a 4 se necesita desprazamento.

1. Por ser chamado para formar parte dun xurado.

Si ten dereito e duraría o tempo indispensable para a súa realización.

1. Por accidente grave do pai.

Si ten dereito e sería de 2 días podéndose ampliar a 4 se necesita desprazamento.

**Exercicio 5:** Manuel Pérez comeza a traballar o 1 de marzo, previsiblemente ata o 31 de decembro. O día 5 de setembro iniciou o seu período de vacacións ata finais do mesmo mes, pero o día 25 de outubro foi despedido por agresión ao empresario. Na mesma empresa traballa Antonia, que comezou o seu contrato o 1 de xaneiro ata o 31 de outubro. Na data de finalización non desfrutara das súas vacacións. O salario de cada traballador é de 35€/día. (0,5puntos)

**a) ¿cantos días de vacacións lles corresponden? ¿con canto tempo de antelación deben coñecer a data?**

**b) No caso de cada traballador, ¿que ocorre coas vacacións ao finalizar o seu contrato? Calcula o importe.**

a) Correspóndelles 2,5 días naturais por mes traballado de vacacións retribuídas 🡪 25 días naturais. Deben coñecer a data polo menos 2 meses antes.

b) Con Manuel nada porque desfrutou de todas as vacacións. A Antonia páganlle as vacacións que non desfrutou, 875€ neste caso.

**Exercicio 6:** Unha traballadora da a luz o 1 de xullo, cando só contaba con 35 semanas de embarazo e tiña programadas as súas vacacións para o mes de agosto. (1,2puntos)

**a) ¿Que ocorre con eses días de vacacións? ¿Pódense substituír por diñeiro nalgún caso?**

**b) No caso de que tivera o fillo estando de vacacións ¿Que ocorre coas vacacións?**

**c) Se, en vez de estar embarazada, o 1 de xullo colle unha baixa de longa duración ¿Que ocorre coas vacacións?**

a) Non desfrutará as vacacións no mes de agosto, desfrutaraas cando remate a baixa por maternidade. Non se poden substituír por diñeiro salvo que o contrato finalizase, que non é o caso.

b) As vacacións continuarían despois de que rematara o permiso por maternidade.

c) O mesmo que ca baixa por maternidade, as vacacións continuarían despois de que rematara a baixa.

**Exercicio 7: Indica se as seguintes afirmacións son verdadeiras ou falsas e corrixe os erros: (1punto)**

a) Un traballador maior de idade terá dereito a 15 minutos de descanso se traballa durante 4 horas e media continuadas. Falso, ten dereito a 15 minutos de descanso se traballa durante máis de 6 horas seguidas.

b) Para poder desfrutar dos permisos retribuídos os traballadores deben ter unha antigüidade de 6 meses na empresa. Falso, deben ter polo menos 1 ano de antigüidade.

c) Non poderán realizar horas extraordinarias os menores de idade, os traballadores nocturnos, nos contratos a tempo parcial e nos contratos para a formación e aprendizaxe. Falso, os traballadores nocturnos e nos contratos para a formación e aprendizaxe poden facelas se son de forza maior.

d) Será considerado un traballador nocturno quen traballa como mínimo 2 horas desde as 20:00 ás 6:00, ou un cuarto da xornada anual. Falso, quen traballa como mínimo 3 horas desde as 22:00 ás 6:00, ou 1/3 da xornada anual.

e) Existe un máximo de 80 horas extra anuais que poden realizar os traballadores, nas que non computan as compensadas con diñeiro nin as voluntarias. Falso, non computan as compensadas con descanso nin as que son por forza maior.

f) As vacacións poderán desfrutarse no ano posterior ao que se xeraron por norma xeral. Falso, só poderían desfrutarse así debido a baixa de maternidade, paternidade ou médica se esas persoas teñen vacacións pendentes.

g) Temos dereito a 14 festivos anuais, 9 nacionais e 5 autonómicos, con carácter de recuperables. Falso, a 14 festivos anuais, 2 locais e 2 autonómicos e non recuperables.

h) Se existe cambio de quendas ou descanso entre xornadas pódese reducir a 7 horas. Verdadeiro.

**Exercicio 8: Pepe e Pepa traballan na mesma empresa. Acaban de ter un fillo en común: (1,5puntos)**

1. ¿Quen ten dereito a desfrutar da redución de xornada por lactancia? Explica as características de dita redución.

Tanto a nai como o pai poden pedilo e ausentarse do seu posto 1 hora ao día (que se pode acumular en xornadas completas), se a solicitan os dous pola mesma duración, pódese ampliar ata os 12 meses pero entre os 9 e 12 meses reducirase o seu salario nunha hora. Iso si, un deles pode solicitar unha prestación económica polo exercicio corresponsable do coidado do lactante.

1. Unha vez transcorridos 9 meses, ¿quen ten dereito a desfrutar da redución por coidado de menor de 12 anos? Explica as características de dita redución.

Teñen dereito ambos, podendo reducir a súa xornada entre 1/2 e 1/8.

1. No caso de que lle fora diagnosticado ao fillo un cancro que requira hospitalización de longa duración, ¿que beneficios lles recoñece a Lei? Indica quen dos dous podería desfrutalos e explica as características de ditos beneficios.

Poderían desfrutalos ambos pais reduciríase a súa xornada mínimo un 50%. Poden pedilo os dous e un deles cobrará un subsidio da Mutua polo valor da xornada reducida.

**Exercicio 9: Completa a seguinte táboa enchendo as casillas en branco con SÍ/NON segundo sexa o caso: (1,6puntos)**

|  |  |  |  |  |
| --- | --- | --- | --- | --- |
| **SUPOSTOS** | **TRABALLO NOCTURNO** | **TRABALLO A QUENDAS** | **HORAS EXTRAS DE FORZA MAIOR** | **RESTO HORAS EXTRAS** |
| Menores de idade | NON | SI | NON | NON |
| Embarazadas | NON | SI | SI | SI |
| Contrato a tempo parcial | SI | SI | SI | NON |
| Contrato de formación aprendizaxe | SI | SI | SI | NON |